नई दिल्ली/मुंबई/चेन्नई। श्रीनिवासन के दामाद गुरुनाथ मयप्पन और विंदू दारा सिंह को 14 मई तक न्यायिक हिरासत में भेज दिया गया है। सोमवार को मुंबई के किला कोर्ट में उनकी पेशी के बाद जज ने यह आदेश दिया। वहीं बीसीसीआई के कार्यकारी अध्यक्ष जगमोहन डालमिया ने 'साफ-सफाई' देनी शुरू कर दी है। उन्होंने कहा है कि उनकी नियुक्ति नियमों के मुताबिक हुई है। एक प्रेस कान्फ्रेंस में डालमिया ने कहा कि अभी तक यह तय नहीं हुआ है कि आईसीसी में बीसीसीआई की तरफ से कौन प्रतिनिधित्व करेगा। उन्होंने यह भी बताया कि संजय जगदाले इस्तीफा वापस नहीं लेना चाहते।
उधर, आईपीएल स्पॉट फिक्सिंग मामले में तिहाड़ जेल में बंद क्रिकेटर श्रीसंथ गर्मी से परेशान हैं। वह दो बार नहाते हैं। उनका ज्यादातर वक्त न्यूज चैनल देखते हुए ही बीतता है। रविवार को भी उन्होंने बीसीसीआई की बैठक के बारे में हर जानकारी टीवी के जरिए ली। उन्हें जेल में मिलने वाला खाना-पानी रास नहीं आ रहा है। वह कैंटीन से खरीद कर खाना खा रहे हैं और वहीं से मिनरल वाटर लेकर पी रहे हैं।
रविवार को चेन्नई में वर्किंग कमेटी की मीटिंग में जो कुछ हुआ- पढि़ए हू-ब-हू...
बैठक में जेटली ने वीडियो कॉन्फ्रेंसिंग के जरिए श्रीनिवासन से कहा कि जांच पूरी होने तक आप बोर्ड के रोजाना के काम से अलग हो जाइए। क्लीन चिट के बाद फिर कार्यभार संभाल लीजिए। श्रीनिवासन तैयार हो गए। उन्होंने जगदाले व शिर्के से इस्तीफा वापस लेने को कहा। दोनों ने इनकार कर दिया। सदस्यों ने नॉर्थ जोन के अरुण जेटली से अंतरिम अध्यक्ष बनने की अपील की, लेकिन उन्होंने इनकार कर दिया।
इसके बाद जेटली ने शशांक मनोहर और डालमिया के नाम का प्रस्ताव रखा। मनोहर के नाम पर सर्वसहमति नहीं बनी। जेटली और अनुराग ठाकुर ने डालमिया के नाम का प्रस्ताव रखा। डालमिया के नाम पर मुहर लगी। बिंद्रा ने पूछा- डालमिया बिना पद के फैसले कैसे लेंगे? राजीव शुक्ला ने कहा- डालमिया हर पखवाड़े वर्किंग कमेटी से फैसलों पर मंजूरी लेंगे। वर्किंग कमेटी ने डालमिया को अधिकार दिए कि वह जांच समिति में जगदाले की जगह तीसरे सदस्य की नियुक्त करें।
बिंद्रा ने सवाल किया कि गुरुनाथ मयप्पन की गतिविधियों की जांच के लिए तीन सदस्यीय समिति नियुक्त किसने की?
प्रो. रत्नाकर शेट्टी ने जवाब दिया कि आईपीएल सेक्रेटरिएट ने इसके आदेश दिए हैं। आईपीएल सेक्रेटरिएट में सीईओ सुंदर रमन और पीटर ग्रिफिथ भी शामिल हैं।
बिंद्रा ने पूछा कि क्या आईसीसी की एंटी करप्शन और सिक्यूरिटी यूनिट ने गुरुनाथ के संबंध में बीसीसीआई को सतर्क किया था। यह बता गया कि बीसीसीआई के किसी भी पदाधिकारी से इस संबंध में संपर्क नहीं किया गया था। अनुराग ठाकुर के प्रेस नोट बनाने के साथ ही बैठक खत्म हुई। उसमें स्पष्ट किया गया है कि श्रीनिवासन इस्तीफा नहीं देंगे और बोर्ड के कामकाज से दूर रहेंगे।
जेटली और डालमिया ने किया फैसले का समर्थन
जेटली और डालमिया वर्किंग कमेटी के फैसले का समर्थन किया है। जेटली ने कहा कि मौजूदा परिस्थितियों में यह एक अच्छा फैसला है। वहीं, डालमिया ने कहा कि वर्किंग कमेटी द्वारा सुझाई गई वैकल्पिक व्यवस्था कोई समझौता या छलावा नहीं है। उनके मुताबिक श्रीनिवासन से अभी इस्तीफा मांगना जल्दबाजी ही होगी।
नई व्यवस्था असंवैधानिक
अजय शिर्के ने कहा- मैं, बिंद्रा और कुछ अन्य सदस्य नई व्यवस्था से सहमत नहीं थे। क्योंकि यह असंवैधानिक है। बिंद्रा ने कहा- बैठक में जेटली की चली। डालमिया की नियुक्ति सहित सभी सुझाव उन्हीं के थे।
आगे जानिए, कब, क्यों, कैसे हुई ये फिक्सिंग, वो सबकुछ जो आप जानना चाहते हैं
IPL: सचिन का संन्यास, बॉलर्स के जपिंग-जपांग से मुंबई को खिताब
विंदू को मिला था आईपीएल-7 में फिक्सिंग के लिए हरभजन को पटाने का टास्क
क्रिस गेल ने भी लिए थे लाखों के गिफ्ट, गुरु की गिरफ्तारी के बाद गेल पर भी कस सकता है शिकंजा
बदनाम होने के लक्षण शुरू से ही थे श्रीसंथ में
श्रीसंथ ने खोल रखी थी सट्टेबाजी की कंपनी, रिटायरमेंट के बाद जुआघर चलाने का था प्रोग्राम
बुकी जीजू के साथ पार्टी में नॉनवेज बनवाती थीं मिसेज धोनी, होटल में हुई पर्सनल पार्टी
फिक्सिंग स्कैंडल में बॉलीवुड पर गिरी पहली गाज, दारा सिंह का बेटा गिरफ्तार
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva